Tot mai multe românce apelează la vaginoplastie: "Motivele sunt mai mult de disconfort".
A crescut numărul femeilor care apelează la proceduri de înfrumuseţare vaginală. Operaţiile estetice costă între 1.000 şi 3.000 de euro. Media de vârstă a pacientelor este de 40 de ani.
Uite aici probleme. Tot mai multe românce sunt nemulţumite de cum arată vaginul lor. Pentru a scăpa de complexe, femeile apelează la operaţii de rejuvenare vaginală sau labioplastie. Chirurgul plastician Iancu Morad spune că are cam 60-80 de paciente pe an. Operaţiile costă între 1.000 şi 3.000 de euro, în funcţie de tratament. Iancu Morad, chirurg plastician: "Medie la apelarea la tratamentele genitale este undeva la 40 de ani. Am avut paciente chiar la 20 de ani cu nişte malformaţii geniale. Până la cea mai în vârstă persoană, am avut la 68 de ani pentru rejuvenare cu laser. Primele sunt motive de sănătate în ghilimele. Ele sunt mai puţin de sănătate, ci mai mult de disconfort. Pur şi simplu labiile mici sunt mai proeminente, le deranjează mai ales când stau mult la birou pe scaun. Al doilea lucru,într-adevăr, le deranjează estetic. Orice tratament, mai ales act medical implică şi posibile complicaţii. Întotdeauna sunt contraindicaţii. De exemplu, boli asociate, diabet, probleme de inimă, probleme de vindecare".